Diari Oficial de la Generalitat Valenciana


Sumari del DOGV 4288, del 09-07-2002 (2002/7098)

RESOLUCIÓ de 4 de juny de 2002, del conseller d'Obres Públiques, Urbanisme i Transports, per la qual s'aprova definitivament la Modificació Puntual núm. 5 de les Normes Subsidiàries de Montanejos (Castelló), relativa al canvi d'usos dotacionals i parcel·les edificables per a la nova ubicació de l'Institut d'Ensenyament Mitjà .Alto Mijares..
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4288

Data del DOGV
:   09-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7098


Data del document
:   04-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Montanejos
    * pla d'urbanisme

RESOLUCIÓ de 4 de juny de 2002, del conseller d'Obres Públiques, Urbanisme i Transports, per la qual s'aprova definitivament la Modificació Puntual núm. 5 de les Normes Subsidiàries de Montanejos (Castelló), relativa al canvi d'usos dotacionals i parcel·les edificables per a la nova ubicació de l'Institut d'Ensenyament Mitjà ?Alto Mijares?.[2002/7098]
  
Vist l'expedient relatiu a la Modificació núm. 5 de les Normes Subsidiàries, promogut per l'Ajuntament de Montanejos (Castelló) i, de conformitat amb els següents
  
Antecedents de fet
  
Primer
  
Amb data 28 de desembre de 2001, el ple de l'Ajuntament de Montanejos, va acordar aprovar inicialment i, sotmetre a informació pública la Modificació Puntual núm. 5 de les Normes Subsidiàries eixe municipi, mitjançant edictes publicats en el periòdic Mediterraneo de 15 de gener de 2002, en el Butlletí Oficial de la Província de Castelló, núm. 4, de 8 de gener de 2002 i en el Diari Oficial de la Generalitat Valenciana, número 4.182, de 4 de febrer de 2002, i assenyalar en l'anunci publicat que en el cas que en el referit període no es presentara cap al·legació, la modificació s'entendria aprovada provisionalment. Durant el període d'informació pública no es van presentar al·legacions i va quedar aprovada provisionalment la modificació proposada.
  
El 18 de març de 2002, va entrar, en el Registre General dels Servicis Territorials d'Urbanisme de Castelló, l'escrit de l'Ajuntament de Montanejos, que sol·licita l'aprovació definitiva de la Modificació núm. 5 de les Normes Subsidiàries de Montanejos.
  
Segon
  
La documentació està formada per memòria justificativa, plans d'informació i plans d'ordenació.
  
Tercer
  
El 26 de març de 2002 es va emetre informe favorable del Servici de Projectes i Construccions Educatives de la Conselleria de Cultura i Educació, respecte del propòsit pretés per la Modificació núm. 5 de les Normes Subsidiàries de Montanejos.
  
Quart
  
La Comissió Territorial d'Urbanisme de Castelló, en sessió realitzada el 9 de maig de 2002, va acordar informar favorablement sobre la Modificació Puntual núm. 5 de les Normes Subsidiàries de Montanejos, relativa al canvi d'usos dotacionals i parcel·les edificables per a la nova ubicació de l'Institut d'Ensenyament Mitjà ?Alto Mijares?, i elevar proposta d'aprovació de la modificació al conseller d'Obres Públiques, Urbanisme i Transports.
  
Cinqué
  
Amb data 3 de juny de 2002, el conseller d'Obres Públiques, Urbanisme i Transports va emetre dictamen, que informa favorablement sobre l'alteració de les zones verdes afectades pel projecte de Modificació Puntual núm. 5 de les Normes Subsidiàries de Montanejos.
  
Fonaments de dret
  
Primer
  
Quant a la tramitació de la modificació proposada es considera correcta, de conformitat amb l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
Respecte a la documentació esta es considera completa, als efectes del que disposa l'article 27 de la LRAU.
  
Tercer
  
La Modificació Puntual núm. 5 del les Normes Subsidiàries de Montanejos té com a finalitat la construcció d'un nou centre educatiu com serà el futur Institut d'Educació Secundària de l'Alto Mijares, amb una superfície total de 0'21 hectàrees.
  
Per a possibilitar açò, l'Ajuntament planteja el canvi d'ús d'una parcel·la dotacional que de GSP (Sistema General de Servici Públic) de 0'15 hectàrees i una parcel·la de GEL (Sistema General d'Espais Lliures) de 0'06 hectàrees passen a ser, utilitzant la mateixa nomenclatura de les normes subsidiàries, GED (Sistema General Docent) amb una superfície de 0'21 hectàrees.
  
De la mateixa manera, es modifica l'ús i règim urbanístic de la parcel·la núm. 57 qualificada com a eixamplament residencial de 0'051 hectàrees que ara canvia a la qualificació dotacional GEL de 0'051 hectàrees, per la qual cosa es manté quasi la mateixa superfície de zona verda encara que en una parcel·la diferent enfront de la que ha sofrit el canvi amb objecte d'ampliar la dotació docent de nova creació.
  
En resum, i després dels canvis introduïts s'ha produït una disminució del sòl amb aprofitament lucratiu privat i un augment del sòl dotacional públic de 510 m², aproximadament.
  
La modificació planteja canvis respecte de l'ordenació detallada establida en el Pla General, basat en criteris de racionalitat. En este sentit cal assenyalar que, tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà que no afecten interessos supralocals i que obeint l'interés públic es justifiquen en criteris de racionalitat, s'emmarquen clarament dins de la discrecionalitat del planejament urbanístic, i gaudix en tals casos l'administració d'àmplia llibertat per a elegir, entre les alternatives possibles, la forma en què el territori ha de quedar ordenat, des de la representació que li conferix la seua legitimació democràtica.
  
La LRAU arreplega clarament esta línia jurisprudencial. En este sentit, l'aspecte de l'ordenació detallada del sòl urbà que es planteja modificar no incidix en l'exercici autonòmic de cap de les comeses enumerades en l'article 40.1 de la LRAU (excepte en el que es referix al control de legalitat), sinó que es tracta d'un assumpte d'exclusiu interés públic local, en el qual, de conformitat amb l'article 40.2 de l'esmentada Llei, li està vedat a la resolució autonòmica d'aprovació qüestionar la interpretació de tal interés formulada pel municipi des de la pròpia representativitat, per la qual cosa cap únicament un control de legalitat i la conformitat amb l'organisme competent en matèria d'educació, tenint en compte que el propòsit pretés és incloure un nou edifici d'ús docent.
  
Quart
  
Que dels canvis proposats amb la Modificació es produïx una disminució de l'edificabilitat prevista en les Normes Subsidiàries de Planejament i un augment en les dotacions públiques previstes, sense ocasionar cap reducció en els espais públics previstos, per la qual cosa es complix el que establixen els articles 17 de l'annex del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, (RPCV), i l'article 55.3 de la LRAU.
  
Cinqué
  
Que encara que s'advertix que la Modificació núm. 5 de les Normes Subsidiàries de Montanejos comporta una alteració de zones verdes, que de conformitat amb el precepte 10.8.e de la Llei 10/1994, de 19 de desembre, necessitaria del preceptiu dictamen del Consell Jurídic Consultiu, per comportar el projecte de modificació una diferent zonificació de zones verdes, este no cal, segons interpretació del propi Consell, quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda, com és el cas que ens ocupa
  
Sisé
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de concordants en aplicació, i de conformitat amb el que establix l'Acord de la Comissió Territorial d'Urbanisme de Castelló,
  
Resolc
  
Aprovar definitivament la Modificació Puntual núm. 5 de les Normes Subsidiàries de Montanejos (Castelló), relativa al canvi d'usos dotacionals i parcel·les edificables per a la nova ubicació de l'Institut d'Ensenyament Mitjà ?Alto Mijares?.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des del sendemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.
  
València, 4 de juny de 2002.- El conseller d'Obres Públiques, Urbanisme i Transports: José Ramón García Antón.